《奉题时帆先生溪桥诗思图用覃溪师韵 其一》
清代·江德量

水流云在意，同此证初心。选石坐春昼，惜芳穿故林。

别惊诗力健，豪忘酒杯深。得句时还读，琅琅和素琴。

作者简介：（1752—1793）清江苏仪徵人，字成嘉，一字量殊，号秋史。江恂子。乾隆四十五年进士，授编修，改江西道御史。善书，精小学，博通掌故。好藏碑版名书画古钱。撰《古泉志》及《广雅疏》，均未成。